אורי, שנה זה הרבה

אני לא כותבת לרוב אבל בשנה האחרונה אני מוצאת את עצמי קצת כותבת אליך

מספרת לך דברים ומשתפת בתהיות

תוהה מתי היית חוזר לצוות גרעין או באיזו משימה היית משתלב ואיזה חוויות תמצא את עצמך בהן

מה היו התכנונים שלך אחרי הצבא, לעבור לעיר הגדולה, לחזור לתקופה בסמר או בכלל להשאר לעבוד ולגור בגליל העליון או לטייל עם חברים מהגרעין במזרח?
לא מזמן יצא לי להגיד עליך שקשה תחושת הפספוס כי אני חושבת שמה זה היית נהנה מהחיים הבוגרים ושהם היו טובים אליך אם היית

מפריע לי שהקיום שלך ממשיך להתקיים רק דרכינו ואי אפשר לדעת מה אתה היית עושה, ואם כשאנחנו עושים משהו בשבילך באמת היית אוהב אותו או שאנחנו עושים דברים בעיקר בשבילנו, אם כשאנחנו חושבים שהיית אומר משהו או עושה משהו בסיטואציה מסוימת אנחנו צודקים או סתם משליכים

תודה לך שבחרת לצאת לאוויר העולם ב19.12, תאריך שאותו אנחנו חולקים, כי זה משאיר אותך קרוב אליי ברגעים חשובים, והשנה רציתי לספר לך שחגגנו לי ולך יחד בערב שאני רוצה להאמין שהיית אוהב, היו שזורים בו הרבה רפרנסים אליך שלא מספיק תיווכתי וכנראה את רובם רק אני הבנתי, אבל משהו שהולך איתי ממך חזק זה להשקיע בפרטים הקטנים והסמליים

אני מעריכה את מה שההוויה שלך מייצרת גם כשאתה לא פה, המשפחה שלך מפיצה חיוביות ואור

הזכרון שלך ברגעים עם הגרעין מעלה געגוע וגם רגעים של צחוק ושמחה

והלוואי והיית פה לחזות בזה, לפעמים ממש אפשר להרגיש ולדמיין את החיוך שלך אחרי משהו מוצלח שקרה שהיית חלק ממנו באופן שבו הזכרון שלנו ממך חי

אתה הולך איתי בכל כך הרבה רגעים

הלוואי והיית כאן